Genre: Information/Explanation

Katarina Kompan Erzar je mama šestletne hčerke in dvanajstletnega sina, žena, doktorica psihologije in docentka za zakonsko in družinsko terapijo, zaposlena kot strokovni vodja Frančiškanskega družinskega inštituta in terapevtka ter supervizorka. S skupino živahnih in inteligentnih sodelavcev na inštitutu ponujajo terapevtsko pomoč družinam, posameznikom in parom. Vodi skupino za mlade mamice, sodeluje pri skupini za zakonce v krizi, enkrat na teden vodi terapevtski trening in predava na fakulteti. <p/> Andreja Poljanec, univ.dipl.psih. , spec. zakonske in družinske terapije, je mama štirih otrok in žena. Kot mlada raziskovalka je zaposlena na Teološki fakulteti, terapevstsko in raziskovalno delo pa opravlja na Frančiškanskem družinskem inštitutu. Je asistentka za usposabljanje terapevtov in za razvojno psihologijo. Pomaga pri vodenju skupin za mlade mamice, predava na šoli za predzakonce ter staršem ter objavlja članke v znanstvenih, strokovnih in poljudnih revijah. <p/> Anketa